’n Hekelblokkie soos Ouma s'n | SARIE
’n Hekelblokkie soos Ouma s’n	deur Anita Rossouw and Lounette Fourie
As jy wil leer hekel, is dít die maklikste blokkie om mee te begin. As jy nie self wil hekel nie, kan jy gerus die PIP-hekelprojek van ’n groep bejaardes in die omgewing van Riebeek-Wes en Riebeek-Kasteel ondersteun. Hul onderneming om besig te bly en ’n ekstra geldjie te verdien het uitgekring na ander vroue in behoeftige gemeenskappe. Elke vrou wat ’n bydrae lewer, word betaal vir haar werk. Besoek PIP om die produkreeks en kleuropsies te sien, of om aanlyn te bestel.
Resbietjies dubbeldraad in 4 verskillende kleure, 4 mm-hekelpen
Gp(e) – groep(e); gs – glipsteek; her – herhaal; ks – kettingsteek(steke); lb – langbeen; rdte(s) – rondte(s); sp(s) – spasie(s); vlge – volgende
Hekel een blokkie sό
Hekel 6 ks, las met ’n gs in 1e ks om ’n ring te vorm.
1e rdte: 3 ks (= telkens 1e lb), hekel 23 lb in ring, las met gs in 3e ks.
2e rdte: 3 ks, slaan 3 lb oor (insluitend die een onder 3 ks), * 6 lb in vlg sp (steek pen in sp tussen die onderste rdte lb), slaan 3 lb oor, 3 lb in vlg sp, slaan 3 lb oor, her rondom van * tot 4 hoeke van 6 lb gevorm is (met een gp van 3 lb tussenin) en las aan 1e lb.
3e rdte: Neem vlge kleur; 3 ks, 6 lb tussen 6 lb van hoek, 3 lb in vlg sp, slaan vlg gp 3 lb oor, 3 lb in vlg sp, hekel sό verder tot rdte voltooi is, eindig met 2 lb (dit voltooi die laaste 3-lb-gp saam met 1e 3 ks).
4e rdte: Neem vlge kleur en hekel soos vorige rdtes, maar met 3 gpe van 3 lb tussen hoeke.
5e rdte: Neem vlge kleur en hekel soos 4e rdte, maar met 4 gpe van 3 lb tussen hoeke. Wissel ligte en donker kleure af en heg af.
As jy dit rondom ’n kombers wil vaswerk, meet hoeveel blokkies benodig word om rondom 4 sye te gaan. Werk dan blokkies aan mekaar tot 4 lang stroke, werk ook oortollige drade weg. Werk stroke met die hand en met gewone masjiengare en naald rondom kombers vas.
Selfs eens van SARIE voorbladgesig se top-10 Nicole Lamberts hou van hekel. Op Sondag word die wenner aangewys in Kaapstad!
Een van ons SARIE se Top 10 Voorbladgesig-finaliste Nicole Lamberts is besig om te hekel.FOTO Phylis Green